b'\n_START_ARTICLE_\nRiia\xe2\x80\x93Jelgava raudtee\n_START_PARAGRAPH_\nRiia\xe2\x80\x93Jelgava raudtee on raudteeliin, mis \xc3\xbchendab Jelgava linna Riiaga. Raudtee pikkus oli algselt 41,5 kilomeetrit, aga t\xc3\xa4nap\xc3\xa4eval on see 43 kilomeetrit._NEWLINE_Raudtee on t\xc3\xa4ies ulatuses kaheteeline. Tavaline reisirong s\xc3\xb5idab Riiast Jelgavasse 49 minutiga, ekspressrong aga 39 minutiga.\n_START_SECTION_\nAjalugu\n_START_PARAGRAPH_\nRaudtee valmis aastal 1868. Algselt oli liini l\xc3\xb5ppjaamaks Riia pool Tor\xc5\x86akalnsi raudteejaam ja Jelgava ning Riia vahel peatus rong vaid St. Olai raudteejaamas. Kui aastal 1872 valmis Riia\xe2\x80\x93Bolderaja raudtee, siis sai uueks l\xc3\xb5ppjaamaks Riia raudteejaam. Samal aastal pikendati raudteed Ma\xc5\xbeeikiaini ja \xc3\xbchendati see Liibavi-Romno raudteega._NEWLINE_Raudtee ehitati I maailmas\xc3\xb5ja ajal piirkonna h\xc3\xb5lvanud Saksa v\xc3\xa4gede poolt \xc3\xbcmber standardr\xc3\xb6\xc3\xb6pmeliseks (1435 mm). Aastal 119 ehitati selle k\xc3\xb5rvale teine tee, mis oli laiar\xc3\xb6\xc3\xb6pmeline. Aastal 1940 ehitati m\xc3\xb5lemad teed laiar\xc3\xb6\xc3\xb6pmeliseks, ent aastal 1941 asendati need standardr\xc3\xb6\xc3\xb6pmelistega. 1944 ehitati \xc3\xbcks r\xc3\xb6\xc3\xb6bastee rada uuesti laiar\xc3\xb6\xc3\xb6pmeliseks. Aastal 1972 elektrifitseeriti kogu Riia\xe2\x80\x93Jelgava raudteel\xc3\xb5ik ja uuendati l\xc3\xb5igu m\xc3\xb5lemad r\xc3\xb6\xc3\xb6bastee rajad laiar\xc3\xb6\xc3\xb6pmeliseks._NEWLINE_Raudteel asub L\xc3\xa4ti k\xc3\xb5ige uuem raudteepeatus "Tur\xc4\xabba". Peatuse rajamist finantseeris K\xc3\xb5rgem \xc3\xa4rikool "Tur\xc4\xabba". Lisaks t\xc3\xa4nap\xc3\xa4evastele raudteejaamadele on jaamad olnud veel Balo\xc5\xbei ja Dalbe.'